(ดีไซเนอร์สแอนด์อัส ห้องเสือแฟชั่นโอต์กูตูร์)
เธอบอกนางว่า "ฉันอยากทำจวานาเจ็บ"
สาบานด้วยชีวิตลูกเธอสิว่าเธอไม่ได้พูด
เธอไม่ได้พูดกับนางใช่ไหม
ฉันพูด
ฉันเนี่ยนะ โลเจน ฉันเหมือนแม่และพี่สาวเธอ
- ฉันเหมือนแม่ของลูกๆ เธอ - จวานา ไม่
- เธอไปพูดและทำแบบนี้กับฉัน ฉันเนี่ยนะ - ใจเย็นๆ ก่อน
- ถ้าเธอฟังฉันก่อน… - ทำไมต้องฟัง
ทั้งที่ฉันทำเพื่อเธอทุกอย่างเนี่ยนะ โลเจน
ฉันเนี่ยนะ
- ถ้ามีใครกล้าปากพล่อยเรื่องเธอ… - นั่งก่อน
ปล่อยฉัน
จิตใจคิดแค้นเกลียดชังอะไรนักหนา
ฉันไม่เคยมีเจตนาทำร้ายเธอสักนิด
แต่เธอทำฉันเจ็บปวด และบาดแผลไม่มีวันหาย
เธอเหมือนพี่สาวของฉัน
- ใช่ไง ฉันไม่ได้พูด… - เธอเอาฉันไปพูดสาดเสียเทเสีย
- ในชีวิตฉันไม่เคยทำร้ายเธอ ไม่เคย - จวานา เธอทำ
สาบานด้วยชีวิตลูกเธอสิ
- เธอทำฉันเจ็บเรื่อยเลย - สาบานต่อพระเจ้า
เธอบอกฉันว่า "โลเจนทำแบบนี้กับเธอ นางอยากทำเธอเจ็บ"
- ไม่ ฉันพูดเพราะ… - เธอบอกฉัน
- ฟาร์ฮานา - ไม่ ฉัน…
ข่าวซุบซิบมักจบไม่สวยสักรายค่ะ
และมันทำคนเจ็บปวดได้จริงๆ ค่ะ
เมื่อคุณพูดสิ่งต่างๆ ออกไปไม่ถูกต้อง
- ไม่ ฉันไม่เคยพูดกับจวานา - ถ้าเธอ…
ฉันพูดว่าเธอทำกับจวานา เพื่อที่เธอสองคนต่างฝ่ายต่างทำกันเอง
- จวานา มานี่ - ไม่
เธอเป็นคนทำ ก็อยู่กับโลเจนไปซะ
กลับมาก่อน ได้โปรด จวานา
เธออยากทำให้มันฟังดูแย่
เพราะเธอไม่มีอะไรจะพูดเกี่ยวกับฉัน
ฉันคือเหยื่อค่ะ
โลเจนฆ่าฉันนะ
- ฉันเคยร้องไห้ทุกคืน - ฉันรู้
ร้องมาสองปี
นางอยากทำแบบนี้เพื่อให้ฉันเจ็บปวด
เขา… โลเจนไม่ได้ทำอะไรเลย
- นางบอกว่านางแค่… - ช่างเหอะ
ไปให้พ้น
ฉันตัดสินใจแล้วว่า จะไม่เดินรันเวย์เดียวกับที่เธอจะเดิน
ไม่มีวัน
เห็นไหมว่านางไม่ยอมให้ฉันพูด
เดี๋ยวนะ เดี๋ยวๆๆ
มันปกติตรงไหนเนี่ย
- นี่มันโกหกชัดๆ - เดี๋ยว
ฉันไม่คุยกับคนที่ตะโกนปาวๆ หรอกนะ
ไม่เปิดช่องให้ฉันพูดเลย
นางคิดว่าโอเคสินะ อยู่ๆ จะเดินเชิดหนีไปเฉยๆ ก็ได้
พูดจาเพ้อเจ้อถึงคนอื่นยังไงก็ได้
ปลุกปั่นสร้างปัญหาระหว่างฉันกับเพื่อน
แล้วทำอะไรก็ได้ตามใจงั้นเหรอ ก็โอเค
ฉันจงใจทำแบบนั้น
- ฉันจงใจไปคอมเมนต์เขา - ฉันไม่รู้
แต่ทำไมเธอต้องเลือกเขา คนอื่นมีตั้งเยอะ ถ้าคิดจะยั่วโมโหนางน่ะ
เพราะนางทำฉันเจ็บ
ฉันยั่วโมโหนางหลังจากนางไปเดต กับคนที่นางก็รู้ว่าฉันชอบ
นางไม่ได้ไปเดต พวกเขาไปเที่ยวกันฉันเพื่อน
- นางเป็นคนเริ่มก่อน - แต่ผู้ชาย…
นางบีบให้ฉันกลายเป็นคนแบบนี้กับนาง
ในชีวิตคุณ คุณต้องหัดร้ายแบบหมาป่า
เมื่อมีคนทำร้ายคุณ
คุณต้องยืนหยัดและปกป้องตัวเอง
จะมัวเงียบไม่ได้
ฉันอยากฉะกับนางซึ่งๆ หน้าต่อ แต่นางหนีกลับซะก่อน
(ดูไบ บลิงค์)
(ท่าอากาศยานนานาชาติอาล มักตูม)
ผมจะไปเคนยาเพื่อพักผ่อนทำสมาธิฟื้นฟูจิตวิญญาณ
และดาเนียก็มาสนามบินกับผม
และผมอยากให้เธอไปด้วย
เพราะผมต้องเปิดใจและพูดทุกอย่างในใจผม
ผมเลยเขียนจดหมายให้เธอฉบับนึง
ผมดีใจมากที่ได้ไปพัก
คุณจะโอเคใช่ไหมตอนผมไม่อยู่
- แน่ใจนะ - ฉันจะคิดถึงคุณ
แต่ฉันดีใจที่คุณหาเวลาพักให้ตัวเองซะบ้าง
- ใช่ - โดยเฉพาะก่อนที่คุณจะมีโชว์ใหญ่
ผมจะเป็นดีเจที่งานอันโทลด์เฟสติวัล ดูไบ
และผมไม่อยากเจอสถานการณ์
ที่ผมไม่สามารถ
เป็นตัวเองในเวอร์ชันที่ดีที่สุดได้ก่อนขึ้นโชว์
ผมเลยคิดว่าน่าจะดีกับผมที่จะปลีกวิเวกสักพัก
สรุปว่าเราสองคนยังไงกัน
ฉันว่าเราเข้าใจกันดีขึ้นกว่าปีก่อน
แต่ฉันรู้สึกว่าเรายังมีหลายอย่างให้ปรับตัวหากัน
คุณปฏิเสธไม่ได้ว่าปีที่แล้ว คือว่ามัน… เป็นเวลาที่ยากลำบาก
และผมไม่อยากกลับไปอยู่จุดเดิมๆ อีกครั้ง ขอพูดตรงๆ นะ
นั่นเป็นเหตุผลหนึ่งที่ผมขอไปพักกายใจ
ไม่ใช่แค่เตรียมพร้อมสำหรับโชว์ใหญ่
แต่มันเกี่ยวกับคุณและผมด้วย
และผมอยากให้คุณคิดถึงความสัมพันธ์ของเราด้วย
ลองคิดสักหน่อยตอนผมไม่อยู่
จำได้ไหมเราเจอกันยังไง
ตอนนั้นเรายังเด็ก บ้าบิ่นและมีอิสระ
และเราไม่จำเป็นต้องเลิกเป็นเด็ก บ้าบิ่น และมีอิสระ
นึกออกปะ แค่เพราะเราแก่ขึ้นนิดหน่อย
เมื่อชีวิตคู่ดำเนินไป
บางครั้งคุณก็ลืมช่วงเวลามิตรภาพสนุกๆ ไป
และผมว่าเราต้องกลับไปดื่มด่ำกับช่วงเวลานั้น
เพราะมันคือช่วงเวลาที่เราตกหลุมรักกัน
- ตอนผมเก็บกระเป๋าอยู่… - โอ้ แม่เจ้า
ผมเจอของเจ๋งๆ บางอย่าง ผมเอาติดตัวมาด้วย
ไม่รู้ว่าคุณยังจำได้ไหม
แต่นี่คือจดหมายและกระดาษโน้ต
- ที่คุณให้ผมมาตลอด - ให้ตายสิ
- ดูสิ่งที่คุณเคยเขียนนี่สิ - เก็บเอาไว้ด้วยเหรอ
"จากภรรยาของคุณ รักคุณเสมอนะ"
ดูสิ
ไม่อยากเชื่อว่าเขาเก็บจดหมาย ที่ฉันให้เขาเมื่อสิบปีก่อน
และเขาทำให้ฉันหวนคิดถึง ความทรงจำสวยงามมากมาย
ดูสิ คุณเขียนคำว่า "รักคุณ" ใส่กระดาษทั้งแผ่น
ดูนี่สิ คุณ…
คุณเขียนจดหมายให้ผมครั้งสุดท้ายตอนไหน
ฉันว่าฉันหยุดเขียนจดหมายให้คุณ ตอนฉันยุ่งเรื่องลูกๆ
ด้วยภาระรับผิดชอบมากมายในชีวิต
คุณหลงลืมคนที่คุณร่วมชีวิตด้วย
ฉันว่านั่นคือสิ่งที่เกิดขึ้นกับเรา เราลืมกันและกัน
และฉันว่าตอนนี้เราเริ่มกลับมาเข้าใจกันช้าๆ
และจำได้ว่าเราตกหลุมรักกันได้ไง และทำไมเราถึงแต่งงานกัน
และเอาสิ่งนั้นกลับมา
ฉันยังรักและเทิดทูนคุณนะ
และหลังมีลูก รักฉันที่มีให้คุณก็มีแต่จะงอกงามขึ้น
เพราะคุณเป็นพ่อของลูกๆ ฉัน
ผมเองก็รักคุณ และผมอยากบอกว่าผมคิดถึงคุณ
- และผมคิดถึงเรา และ… - ฉันก็คิดถึงคุณ
หวังจริงๆ ว่าตอนผมกลับมา มันจะเป็นเหมือนชีวิตบทใหม่
- คือผมยังมีอีกอย่างให้คุณด้วยนะ - โอ๊ย ตายแล้ว
จดหมายน่ะ
เขียนไว้เยอะเลย นานมากกว่าจะเขียนเสร็จ
หวังว่าคุณจะชอบนะ
- ให้อ่านเลยไหม - ไม่ ไม่ใช่ตอนนี้
อยากให้คุณอ่านตอนผมไปแล้ว เพราะผมว่าคุณควรอ่านตามลำพัง
เพราะผมสื่อสารไม่เก่ง เขียนจดหมายให้เธอเลยง่ายกับผมมากกว่า
มาดูกันว่าเธอจะมีปฏิกิริยายังไง
- ผมรักคุณนะ - ฉันก็รักคุณ
เดินทางปลอดภัยนะคะ
- เทคแคร์นะ - ขอบคุณ
- แล้วเจอกัน บาย - บาย
จดหมายกินใจสุดๆ ครับ
มันอาจรุนแรง
แต่ผมรู้สึกแบบนั้น และมันคือความจริง
และผมหวังว่ามันจะเป็นการเริ่มต้นใหม่
"ดาเนียสุดที่รัก เราไม่ได้เขียนจดหมาย…"
หรือเขียนโน้ตหากันมานานแล้ว
ผมเลยคิดว่านี่จะเป็นวิธีที่ดีที่จะบอกคุณบางสิ่ง
ที่อยู่ในใจผมตลอดมา
อย่างที่คุณรู้ ปีก่อนสาหัสสำหรับผมมาก
และผมรู้สึกว่าคุณไม่อยู่เคียงข้างเพื่อผม ตอนผมต้องการคุณที่สุด
มันทำให้ผมสงสัยว่าผมอยากไปต่อ กับความสัมพันธ์นี้ไหม
แล้วผมก็คิดถึงลูกๆ ที่แสนน่ารักของเรา ครอบครัวของเรา
ทุกช่วงเวลาที่เราอยู่ด้วยกันมา
และมันทำผมเศร้าและเจ็บปวด เพียงแค่คิดถึงความคิดนั้น
ผมรักคุณนะ ดาเนีย
คุณกับลูกๆ คือโลกทั้งใบสำหรับผม
และผมอยากให้เราหาทางกลับไปสู่จุดนั้นได้
จุดที่เราเข้าใจกันและกันอย่างถ่องแท้
ผมเลยหวังว่าช่วงที่ผมออกทริปนี้
คุณจะได้ใช้เวลาคิดทบทวนถึงทุกสิ่ง
หาคำตอบว่าอะไรสำคัญกับคุณจริงๆ ในชีวิตนี้
- รักเสมอ มาร์วัน - "รักเสมอ มาร์วัน"
ฉันไม่เคยคิดเลยว่าเขาเคยคิดแบบนี้
ว่าเขาไม่อยากไปต่อกับความสัมพันธ์นี้
พอได้อ่าน มันเหมือนการปลุกให้ฉันตาสว่าง
เมื่อเขากลับมา ฉันจะนั่งข้างๆ เขา
คุยกับเขาเรื่องจดหมาย และฉันจะไม่มองข้ามมันแน่นอนค่ะ
(อัล ซีฟ)
ดาเนียขอเจอผม เราเลยนัดเจอกันวันนี้ที่เบสตี้ส์คาเฟ่
เราต้องจับเข่าคุยกัน
(เพื่อนกันตลอดไป)
- หวัดดี - หวัดดี
- สบายดีไหม - สบายดี
- ดีใจที่เจอ - ตั้งใจมาสายเหรอ
ตั้งใจมาสายเหรอ มาสายให้ดูเก๋ต่างหาก
ฉันอยากให้เราเจอกันเพราะฉันรู้สึกว่า
สารพัดดราม่าที่เกิดขึ้นในกลุ่มเรา
เราไม่มีโอกาสเปิดอกคุยกันเรื่องธุรกิจด้วยซ้ำ
- เราคุยกันที่สวน จำได้ไหม - ใช่
ตอนนั้นทุกอย่างโอเค ไม่มีอะไรซีเรียส เราเข้าใจกันดี
สามชั่วโมงหลังกลับจากสวน
นายโพสต์ลงโซเชียลมีเดีย นายอยากขายร้านเบสตี้ส์คาเฟ่
ผมหงุดหงิด
- ผมโมโห - โอเค
ผมโกรธ ผมรู้สึกแย่
ทำไมไม่คุยกับฉันล่ะ ทำไมไม่โทรหาฉัน หรือ…
- เพราะผมไม่ไหว ไม่อยาก… - หรือที่สวน
ทำไมไม่พูดว่า "รู้อะไรไหม ดาเนีย"
- มันจบละ ดาเนีย - "เราเถียงกัน ขายร้านเถอะ"
ผมตัดสินใจแล้ว การตัดสินใจของผม
เพราะคุณไม่ยอมรับว่าคุณผิด
ผมเคยบอกแล้วว่าถ้ามีปัญหาอะไรขึ้นมา ผมจะขายร้าน
แต่อะไรคือปัญหา มาสายเนี่ยนะ มันคือการเห็นไม่ตรงกัน ไม่ใช่ปัญหา
มันคือจุดเริ่มต้นของบางอย่าง จบเนอะ
ผมอยากตัดไฟแต่ต้นลม ไม่อยากให้แย่กว่าเดิม
ผมพยายามคุยกับดาเนีย แต่เธอไม่ฟัง
ดังนั้นทางเดียวที่จะทำให้เธอจริงจังกับร้าน
คือต้องใช้วิธีสุดโต่ง และวิธีสุดโต่งคือขายร้าน
ผมรู้ว่าสิ่งใดทำให้ธุรกิจประสบความสำเร็จ
ผมรู้ว่าการประสบความสำเร็จ เราต้องตรงไปตรงมาและตรงเวลา
โอเค ฉันกำลังปรับปรุงตัวอยู่
ฉันจะบอกนายว่าฉันทำอะไรบ้างเพื่อมาตรงเวลา
โอเค ไหนบอกผมสิ
โอเค ขั้นแรกคือฉันมีนาฬิกาสองเรือน
เรือนนึงเป็นเวลาจริง
อีกเรือนตั้งเวลาล่วงหน้า 30 นาที
อย่างน้อยนายก็รู้ใช่ไหมว่าฉันพยายามอยู่
ก่อนอื่นผมอยากรู้ว่าคุณยอมรับว่าคุณผิด
- ใช่ไหม - ยอมรับ
แต่เมื่อไหร่นายจะรับผิดชอบส่วนของนายบ้าง
ยืดอกยอมรับว่าตอนที่นายบอกซาฟากับเซนา
นายทำร้ายความรู้สึกฉัน
น่าสงสารจัง
แต่นายไม่ยอมรับว่ามันผิดใช่ไหมล่ะ
ไม่
- ไม่คิดว่ามันไม่ให้เกียรติกันเหรอ - ไม่อะ
อีบราฮีม ขอทีเหอะ
- นายทำฉันเสียความรู้สึก ยอมรับเหอะ - โทษที
- อะไรนะ - เอาคุกกี้ไหม
- ฉันไม่ได้ยิน - ขอโทษ เอาคุกกี้ไหม
อีบราฮีม อัล ซามาดีพูดว่า "ขอโทษ" ทุกคนคะ
ชายผู้ไม่เคยขอโทษใครพูดขอโทษ ขอบคุณนะ
ขอบคุณ
เอาเป็นว่านี่เป็นโอกาสสุดท้ายของคุณ ที่คุณจะมาตรงเวลาและจริงจังกับงาน
ธุรกิจเราจะได้ไปต่อได้
- ตกลงไหม โอเค - โอเค
ผมดีใจมากที่เราคุยกันรู้เรื่อง
และเราตกลงกันได้
ผมเลยตัดสินใจว่าจะไม่ขายร้านแล้ว
แต่นี่คือโอกาสสุดท้ายของเธอ
เพื่อที่เธอจะปรับปรุงตัวและทำสิ่งที่ถูกต้อง
(ทีบีซี)
อีกเรื่องที่ฉันอยากบอกนาย เรื่องใหญ่ที่เกิดขึ้นกับฉัน
วันก่อน มาร์วันให้กุญแจบริษัทคารัคอิงค์กับฉัน
เขาพูดว่า "ผมอยากยกธุรกิจผมให้คุณ"
น่ารักดี พระประสงค์อัลลอฮ์
ฉันไม่เคยคิดมาก่อนในชีวิต สาบาน
ว่ามาร์วันจะเชื่อมั่นในตัวฉันขนาดนั้น
ถึงขนาดยกธุรกิจให้
บอกตรงๆ ผมประหลาดใจนิดๆ กับจังหวะเวลา
เพราะเราเพิ่งเปิดเบสตี้ส์คาเฟ่ด้วยกัน
ถ้าเธอยังทำงานง่ายๆ
ที่ผมขอให้ทำที่ร้านเบสตี้ส์คาเฟ่ไม่ได้
เธอก็คงไม่สามารถแบกรับ ความรับผิดชอบที่คารัคอิงค์ได้
ตอนนี้ดีเจบลิสอยู่ไหน
- เขาเดินทาง เขาไป เอ่อ… เคนยา - ทำไม
เขาอยากจะ… ค้นหาตัวเองใหม่น่ะ
รู้ไหม เราอยู่ในสถานการณ์ที่แย่มากปีก่อน
แต่ตอนนี้เรากำลังปรับความสัมพันธ์ และการสื่อสาร และทุกอย่าง
เอาจริงๆ ผมช็อกที่บลิสไปทริปที่เคนยา เพราะเขาไม่ได้บอกผม
ผมชวนดีเจบลิสไปเที่ยวกับผมหลายที แต่เขาปฏิเสธ
ผมก็จะถามดาเนียว่าเกิดอะไรขึ้น และเธอว่า "ไม่รู้สิ เขายุ่ง"
ข้ออ้างสารพัดครับ
ตอนบลิสกลับมา ฉันอยากให้ฉัน นายและเขา
ไปหาอะไรสนุกๆ ทำกัน
- แบบว่ากลับไปเป็นเด็กอีกครั้ง - โอเค
ทีนี้ฟังนะ บริษัทมีไซซ์ต่างกัน
โอเค
พวกเขาเลยมักจะตั้งชื่อไซซ์ต่างกัน บางคนเรียกว่าแกรนเด หรืออะไรก็แล้วแต่
ไอเดียก็คือ…
เซนากับซาฟา
ฮาท้องแข็งที่สุดเลยค่ะ
ฉันจะให้คุณจินตนาการเอาเองค่ะ
ถามพวกเขาก่อนดีไหม
- พวกเขาอาจไม่พอใจ - ผมไม่คิดงั้นนะ
ฮันนาอาจจะ…
- เขาอาจเคืองด้วยก็ได้ - ใครคือฮันนา
- ฮันนา - ฮันนา
นายคุยกับเขาอยู่ใช่ไหม หรือว่า…
ไม่ ผมจะอยากไปยุ่งกับเขาเพื่อ
เว้นแต่ว่าเขามาอ้อนวอนให้ผม มอบเครื่องหมายการค้าให้เมียเขา
เดี๋ยวก่อนนะ นายไม่ได้ยกมันให้เซนาเหรอ
ยัง
แต่เซนาบอกฉันว่านายบอกเธอว่า
"ข่าวร้ายคือผมมีเครื่องหมายการค้า ข่าวดีคือผมจะยกให้คุณ"
ผมจะยกให้เธอ แต่สามีเธอทำพังซะก่อน
- เขาต้องขอโทษ - เพราะที่ฮันนาทำใช่ไหม
ใช่ เซนากับผมตกลงกันแล้ว ทำไมเขาต้องเข้ามาวุ่นวาย
ผมได้รับเชิญไปร่วมงานดูไบแฟชั่นวีค
ผมอยากเห็นว่าฮันนาจะทำยังไง
หลังเกิดเรื่องดราม่าที่งานอีเวนต์ของจวานา
(เขตการออกแบบดูไบ)
วันนี้ฉันจะเดินแบบในงานดูไบแฟชั่นวีค
ดูไบแฟชั่นวีคเป็นอีเวนต์แฟชั่นที่ใหญ่ที่สุดงานหนึ่ง
วงการแฟชั่นในดูไบก้าวหน้าไปอย่างมาก
และมีดีไซเนอร์ดังๆ มาร่วมงานทุกปี
วันนี้จะเป็นครั้งแรกในอาชีพนางแบบของฉัน ที่จะได้เดินรันเวย์
แต่บอกตรงๆ ว่าหลังเวทีโกลาหลมากค่ะ
แต่มันเป็นประสบการณ์ที่ดี
- เธอพร้อมไหม - เกือบละ
เธอรู้สึกยังไง
เครียดไม่ไหว
- จริงดิ - เป็นครั้งแรกของฉัน
เวลาเธอเดิน
แค่อย่าแหงนมองบน แค่เดินไปตามแสงไฟ
โอเค
ฉันไม่ใช่นางแบบรันเวย์ แต่มันคือประสบการณ์
ฉันเลยว่าจะลองดูสักตั้ง
แต่ในขณะเดียวกันก็ได้สนับสนุนดีไซเนอร์ท้องถิ่น
เกิดอะไรขึ้นวันก่อนตอนไปฟิตติ้ง
ฉันได้ยินเสียงพวกเธอ รู้เลยว่าตึงเครียดกันมาก
- ตึงเครียดเหรอ - ใช่
- ก็ไม่ได้มีอะไรนะ - ไม่มีเหรอ
- ฉันว่ามันไม่เกี่ยวกับเธอ - ใช่
- ฉะนั้นไม่ต้องห่วง - ไม่
ฉันรู้ๆ ฉันไม่ยุ่งเรื่องพวกนี้หรอก
คำถามเธอมันผิดกาลเทศะ ไม่มีอะไรจะให้พูด
ฉันขอบอกตรงนี้เลยนะ อย่าขี้ซุบซิบ
- ฉันเกลียดอะไรพรรค์นั้น - ไม่ ไม่จ้ะ
ไม่ใช่แนวฉัน
แต่ฉันอยากให้แน่ใจว่าทุกอย่างโอเค
แอลเจไม่อยากคุยถึงรายละเอียด
เธอไม่อยากให้ความเฟะคลุ้งออกมา
(ดูไบแฟชั่นวีค)
(เขตการออกแบบดูไบ)
แอลเจกับนางแบบโรซจะเดินแบบบนรันเวย์
ในงานดูไบแฟชั่นวีค
น่าเสียดายที่ฮันนาพลาดงานนี้
ยังไงซะ หลังเกิดเรื่อง
การให้ฮันนากับอีบราฮีมมาอยู่ที่เดียวกัน
มันอันตรายขั้นสุดค่ะ
ฉันชอบบรรยากาศครึกครื้นในแฟชั่นวีค
เราคุ้นชินกับการไปปารีสและมิลาน
ไม่ค่ะ ที่รัก
ถ้าอยากดูแฟชั่นจริงๆ มาดูไบสิคะ
- สบายดีไหม ดีใจที่เจอนะ - หวัดดี
- เป็นไงเพื่อน - ดูดีจัง
เป็นไงบ้าง
- ดีใจที่เจอ - ดีนะ
- ไม่ "หวัดดี" ด้วย ฉันต้องคุยกับนาย - โอเค
มีธุระที่ต้องสะสางระหว่างฉันกับฮัสซัน
เธอรู้ใช่ไหมว่าเขาทำอะไร
เรื่องเทรนเนอร์ใช่ปะ
- เธอรู้เหรอ - ได้ยินมาน่ะ
แต่ยิ้มทำไม
- เทรนเนอร์เหรอ - พอน่า
มันหนักนะ เราทะเลาะกันแทบบ้านแตก
- ปัญหาคืออะไร - แม่นั่นเป็นผู้หญิง นาง…
- แล้วไง - ฉันมีกฎกับฟาฮัด
เขาห้ามอยู่กับผู้หญิงที่ไม่รู้หัวนอนปลายเท้า
- ไม่ตลกนะ - ไม่หนักขนาดนั้น ซาฟา
ไม่รุนแรงขนาดนั้น
ฟาฮัดได้รับอนุญาตให้อยู่ใกล้เซนา
น้องสาวฉัน น้องสาวเขา
แม่ฉัน
แค่นั้น
อ้อ แล้วก็ฉัน
ถ้าคุณอยากโมโหใส่ใครสักคน คุยกับเซนา เซนาแนะนำเธอมา
- เซนาเหรอ - เซนาแนะนำเธอมา
เธอเป็นเทรนเนอร์ส่วนตัวฝีมือดี
หวัดดีจ้ะ
เซนา เธอน่ะเอง เธอแนะนำผู้หญิงคนนั้น
- ผู้หญิงคนไหน - โทษนะ ไม่อะ เดี๋ยวก่อน
ผู้หญิงที่เธอหามาเทรนให้ฟาฮัดคือใคร
- เทรนเนอร์ - เธอรู้จักฉัน ได้ไง
ทำไมเธอพูดเหมือนฉันพยายามหาสาวให้เขา
เราต้องการคนที่เทรนแล้วได้ผล
อะไรนะ
ฉันควรส่งนางให้เธอก่อนใช่ไหม
- แหงน่ะสิ - โอเค
ฉันว่าซาฟาทำตัวเองเสียเวลาเปล่าๆ
เพราะฟาฮัดเป็นคนดีมาก
และเขาก็คลั่งรักเธอจะตาย
แต่ซาฟาก็แบบนี้แหละ
เธออยากเกาะติดฟาฮัด
ห้ามผู้หญิงไร้หัวนอนปลายเท้ามาใกล้สามีฉัน
ถ้านายส่งโพรไฟล์มาให้ฉัน ฉันจะเช็ก ฉันจะต้องอนุมัติ
และฉันจะบอกนายว่าผ่านหรือไม่ผ่าน
ซึ่ง 99.99 เปอร์เซ็นต์คือไม่ผ่าน
ถ้าผ่าน นายค่อยทำต่อไปได้ ไม่งั้นก็ห้าม
พอได้แล้ว เลิกคุยเรื่องนี้กันเถอะ
ผมว่าบางครั้งซาฟาก็อาจจะเยอะไปนิด
แต่เราเป็นห่วงฟาฮัด เราอยากให้ฟาฮัดลดน้ำหนักได้ผล
- เอาเถอะ แต่ฟาฮัดเป็นคนดีมาก - ใช่
ชายคนนี้คือชายต้นแบบ
และคุณไม่ควรต้องกังวลอะไรทั้งนั้น
ฉันให้โอกาสฟาฮัดแก้ตัว
ฉันต้องเข้าใจ
ว่าเขาไม่ได้มีเจตนา
แต่ฉันก็ยังเจ็บอยู่
ทำท่ามีความสุขหน่อย
- ยิ้มหน่อย เข้ามาค่ะ - ขอฉันแตะ…
- แตะได้สิ - อย่าทำเกินเลยไปนัก เซนา
- ฉันเป็นผู้หญิงมีหัวนอนปลายเท้านะ - เซนา ถอยมาหน่อย
ไงจ๊ะ เป็นยังไงบ้าง
- ไง - หวัดดี
- สบายดีไหม - คิดถึงเธอจัง
ไม่ยักรู้ว่าพวกเธอจะมาหลังเวที
- สาวสวยสุดเลิศ - ไง ที่รัก สบายดีไหม
เป็นไงบ้าง เธอสวยปังมาก
ฉันอยากคุยกับเธอหน่อย เธอโอเคไหม
ฉันโอเคอยู่แล้ว ทำไมฉันจะไม่โอเค
หลังเกิดเรื่องขึ้น
กับฉัน แอลเจและจวานาในวันฟิตติ้ง
ฉันอยากคุยกับแอลเจเพื่อให้แน่ใจว่าเธอโอเค
และฉันอยากมาเป็นกำลังใจ และให้เธอรู้ว่าฉันอยู่เคียงข้างเธอ
เธอคืนดีกับเพื่อนเธอรึยัง
เธอกังวลมากว่าเพื่อนเธอจะโกรธเธอ
เราคุยกันแล้ว แต่เราจะนัดเจอกัน หวังว่าคงอีกสองสามวัน
แต่ตอนนี้เธอไปเที่ยว เพราะงั้นตอนเธอกลับมา
- ใคร - จวานา
หลังเกิดเรื่องระหว่างแอลเจกับจวานา
เธอก็บล็อกฉันไปเลยสักสองชั่วโมง
หลังจากนั้นเธอก็ปลดบล็อกฉัน
แล้วเราก็คืนดีกัน ก็น่ารักดีนะคะ
ฉันตื่นเต้นกับโชว์แทนเธอจัง
- โชคดีนะเพื่อนรัก - ขอบใจ
ไปกันเถอะ ฉันต้องเริ่มเตรียมตัวละ
ฉันเห็นทุกคนและฉันสบตากับอีบราฮีม
ถ้าอีบราฮีมเป็นคนรักษาคำพูด
ปัญหาของเขากับฮันนาก็ไม่น่าจะกระทบ
คำสัญญาที่ว่าเขาจะยกเครื่องหมายการค้าให้ฉัน
ผมบอกเซนาว่าจะยกเครื่องหมายการค้าให้
แต่สามีเธอทำเธอเสียเรื่อง
ฮันนาไม่มางานแฟชั่นโชว์เพราะเขาขี้ขลาด
ผมไม่ควรขุดเรื่องนี้มาพูดกับเธอ มันเป็นที่สาธารณะ
ผมไม่อยากก่อปัญหาที่งาน
ฉันโนสนโนแคร์กับทุกเรื่องที่เกิดขึ้น
ตอนนี้ฉันตัดสินใจโฟกัสที่โชว์
ความรู้สึกก่อนจะขึ้นเดินรันเวย์
มันค่อนข้างท่วมท้นแน่นอก
เพราะมันคือช่วงเวลาแห่งความจริง
โชว์เริ่มรึยัง
(ดีไซเนอร์สแอนด์อัส)
แอลเจ
ฉันรู้ว่าการเปิดโชว์เป็นช่วงเวลาแสนพิเศษเสมอ
เพราะมันเหมือนตอนคุณเปิดหนังสือ
หน้าแรกมีคำนำของทั้งคอลเลกชัน
สู้เขา แอลเจ
ลุคโดนใจฉันนะ ดีงาม ใช่
แอลเจเปิดแฟชั่นโชว์ เธอสวยตะลึง
และฉันภูมิใจในตัวเธอมากๆ
ดูไบตั้งเป้าที่จะเป็นหนึ่งในทุกด้าน
แน่นอนว่ารวมถึงงานดูไบแฟชั่นวีค
ดีไซเนอร์ทุกคนเลยทุ่มสุดพลัง เพื่อเป็นส่วนหนึ่งในอีเวนต์สุดพิเศษนี้
นั่น นางแบบโรซ
รู้สึกน่าทึ่งมากค่ะ
ฉันรู้สึกเหมือนผีเสื้อที่บินโลดแล่นไปบนรันเวย์
เธอคือเพื่อนคนที่เธออยากให้ฉันเจอใช่ไหม
ฉันดีใจมากที่เห็นนางแบบโรซเดินรันเวย์ และผ่านพ้นไปด้วยดี
ฉันชอบชุดที่เธอใส่ มันพริ้วไหวและสวยงาม
เธองามตะลึงไปเลยค่ะ
- ยืนปรบมือชื่นชม เยี่ยม - สุดยอดมาก
ขอต้อนรับสู่ดูไบ คนสวย
ฉันรู้จักโรซมานานหลายปี
เธอแวะมางานอีเวนต์บางงานของเราในแอลเอ
และฉันดีใจที่เจอเธอที่นี่ตอนนี้ในดูไบ
เธอน่ารักมากค่ะ
แขกผู้มีเกียรติทุกท่าน ส่งตรงมาจากแอลเอ โรซค่ะ
เราดีใจที่เธอมาร่วมงานกับเราที่ดูไบ
- จากแอลเอ ที่รัก - ใช่
- ขอต้อนรับสู่ดูไบ - ขอต้อนรับสู่ดูไบ
โอเค ครั้งแรกในดูไบค่ะ
ฉันเลยอยากให้ทุกคนพาฉันทัวร์หน่อย
สาบานนะ ฉันอยู่ที่นี่มาสี่ปี
ทุกวันมีอะไรใหม่ๆ ให้ทำตลอด
- ใช่ - จริง
โดยเฉพาะกับเพื่อนกลุ่มนี้ เธอไม่มีวันเบื่อแน่
- ไม่มีวัน - มีเรื่องเกิดขึ้นตลอด
- บันเทิงไม่มีพัก - เสมอแหละ
ใช่
ฉันอยากให้โรซรู้ว่ามันรู้สึกยังไงที่ได้อาศัยในดูไบ
ฉันเลยหวังว่าสักวัน เธอจะย้ายมาที่นี่
(ดูไบแฟชั่นวีค)
(บ้านฮัสซันและโมนา)
วันนี้ฉันเชิญโรซให้แวะมาที่บ้านเรา
เราจะลองทำอาหารสูตรของพ่อฉันกันค่ะ
เรามีมาฮิระมาแจมกับเราด้วย แล้วก็ซาฟา
อาเลียพี่สาวฉัน และฮัสซัน
- ไงคะ หวัดดีค่ะ คุณลุง สบายดีไหมคะ - หวัดดี
- โห อาหาร - พร้อมกินไหม
พร้อม
- พร้อมสุดๆ - มานั่งตรงนี้สิ
- ดูอาหารสิคะ - ใช่ เราโชคดีจริงๆ
เราเตรียมโดลม่าสูตรพิเศษสไตล์อิรักไว้ให้เธอ
คุณทำเองเหรอคะ
- ประมาณนั้น - จริงเหรอ
ฉันคิดถึงอาหารอาหรับ และฉันอยากกินทุกจานเลย
แน่นอนว่ามีอาหารอาหรับในอเมริกา แต่รสชาติมันไม่เหมือนกัน
โรซ อยู่ดูไบมีความสุขดีไหม
มันต่างจากสหรัฐฯ ยังไง
- อย่างแรก ความปลอดภัย - ใช่ จริง
ฉันเดินไปไหนมาไหนได้อิสระ ไม่ต้องคอยระวังหลัง
มันคือสิ่งสำคัญที่สุดสำหรับฉัน
การเป็นคนซาอุฯ และเป็นนางแบบด้วย มีปัญหาไหม
ตอนแรกที่ฉันเริ่มเป็นนางแบบ มันยากเพราะมันยังใหม่กับพวกเขา
ฉันเป็นนางแบบชาวซาอุฯ คนแรก แต่ตอนนี้มันเยี่ยมมาก
ฉันภูมิใจกับทุกอย่างที่เกิดขึ้นในซาอุดีอาระเบีย
- ซาอุดีอาระเบียเปลี่ยนไปแล้ว - ฉันรู้
ฉันตื่นเต้นที่จะเห็นว่า มีความก้าวหน้าอะไรใหม่ๆ บ้าง
เธอไม่ได้กลับซาอุดีอาระเบียมานานแค่ไหนแล้ว
สักสิบปีได้
สิบปีเลยเหรอ
ฉันก็วางแผนจะกลับไปซาอุดีอาระเบียอีกครั้ง ถ้าพระเจ้าประสงค์
ฉันไม่ได้ไปตะวันออกกลางมาสักสิบปีแล้ว
เหตุผลก็คือหลังจากฉันหย่า
โชคไม่ดีที่ฉันติดแหง็กอยู่ในอเมริกา
ฉันไปซาอุดีอาระเบียเมื่อไหร่ ขอเชิญทุกคนไปที่บ้านฉันที่นั่นนะคะ
ตอนนี้ใครๆ ก็อยากไปซาอุดีอาระเบีย
เพื่อไปยลโฉมทุกสิ่ง ที่พวกเขาเห็นตามโซเชียลมีเดีย
ฉันตื่นเต้นที่จะได้เห็นทุกอย่างด้วยตาฉันเอง
แล้วช่วงนี้เธอทำอะไรอีกบ้าง
สามีฉันกำลังพยายามดูแลตัวเอง
และสุขภาพเขา
ฮัสซันกับฮันนาก็แบบว่า "โอเค ดี เราจะพานายไปยิม"
พวกเขาหาสาวผมบลอนด์ให้สามีฉัน โทษทีนะ
เขาเอาคลิปให้ฉันดู และฉันสติแตกสุดๆ
หัวเราะทำไมไม่ทราบ
ฮัสซันไม่ทำแบบนั้นหรอก
คุณได้ยินพ่อตาของผมพูดแล้วนี่
ซาฟาทำเราขายหน้าต่อหน้าพ่อตาของผม
และเธอไม่ยอมปล่อยเรื่องนี้ไปง่ายๆ แน่
ฟังนะ ถ้าเขาทำอะไรผิด เขาคงไม่เอาคลิปให้เธอดูหรอก ก็ถือเป็นเรื่องดี
งั้นเขาซื้อดอกไม้ให้ฉันทำไม
- เขารู้ตัวว่าทำพลาด - เขามีดอกไม้
- ใช่ - เขารู้ว่าเธอฉุนแน่ๆ
ฉันจะแก้แค้นเขา
เธอคือสาวอิรักตัวจริง
เลือดอิรัก… อยู่ในตัวฉัน
ฉันต้องคิดเรื่องนี้ให้รอบคอบ
เพื่อให้แน่ใจว่ามันจะไม่เกิดขึ้นอีก
ทุกคน ฉันจะส่งคำเชิญไปให้นะ
ฉันกำลังจะมีโฟโต้ชูต
ถ่ายไว้สำหรับน้ำหอมวานิลลา 28 ของเรา
และฉันอยากให้พวกเธอทุกคนมีส่วนร่วม
ได้อยู่แล้ว
ฉันตื่นเต้นกับโฟโต้ชูตแบรนด์น้ำหอมของเรามาก
ฉันอยากให้กลุ่มเพื่อนมารวมตัวกัน
และหวังว่าจะไม่มีเหตุการณ์บ้าๆ เกิดขึ้น
เธอส่งวันโฟโต้ชูตทางกูเกิลมีตใช่ไหม
- ใช่ ฉันส่งทางนั้น - ใช่
- อะไรนะ - เดี๋ยวนะ ยังไม่หยุดแค่นั้น
มันต้องถูกใส่ลงในปฏิทินสามวันล่วงหน้า
ถ้าให้ดีคือหนึ่งสัปดาห์
แล้วก็ เวลาเดินทางด้วย
อย่างเช่นดินเนอร์ตอนสามทุ่ม
ก็จะใส่ว่า "20:45 น. อยู่ในรถ"
ฉันเข้าใจโมนา เธอเป็นผู้หญิงที่งานยุ่งมาก
เธอจัดตารางทุกสิ่ง เธอจะได้ไม่ลืม
แต่เธอไม่จำเป็นต้องลากสามีผู้น่าสงสารมาเกี่ยว
"ฉันใส่คุณไว้ในปฏิทินของฉัน ฉันจะได้ไม่ลืมคุณไงคะ"
ฉันมีไอเดียสุดบรรเจิด
ใจเย็นนะ เธอบอกเขาว่า "นี่คือเวลาและสถานที่ เตรียมตัวให้พร้อม"
ถ้าเขามาสายหรือไม่โผล่มา
เธอค่อยพูดว่า "ทานโทษนะ"
- "เห็นปะ" - ผมก็บอกยังงั้น
ผมพูดยังงั้นเป๊ะ
- อย่างเช่น กันช่วงหกโมงเย็นในวันไหนสักวัน - โอเค
เขาจะได้เถียงไม่ได้…
- เรื่องคำเชิญ - ไม่
ฉันเกลียดคำว่า "ไม่"
ฉันต้องทำงานหนักมากในชีวิต เพื่อบรรลุความมีวินัยระดับนี้
และฉันหวังว่าฉันกับฮัสซันจะหาสมดุลได้
เอาละ
ฉันอยู่ที่คารัคอิงค์ พยายามคุ้นเคยกับระบบ
กับการปฏิบัติงาน
และฉันชวนให้แอลเจแวะมากินมื้อเช้ากับฉัน
ฉันคิดว่าทำไมไม่คุยกับแอลเจ เรื่องจดหมายของบลิส
แล้วดูสิว่าเธอจะพูดว่าไง
ทุกอย่างเรียบร้อยดีไหม ที่คารัคเป็นไงบ้าง
ทำงานควบที่คารัคอิงค์กับเบสตี้ส์คาเฟ่ มันก็งานยากอยู่นะ
ไหนจะลูกๆ อีก
ฉันพยายามหนักมากๆ จริงๆ
แต่อีกเรื่องนึงน่ะ
มาร์วันไปออกทริป
เขาให้จดหมายฉันและในจดหมาย
เขาเขียนถึงความสัมพันธ์ของเราเมื่อปีก่อน
เราห่างเหินกันมากจนเขารู้สึกว่า
เขาอยากจะถอดใจเรื่องความสัมพันธ์
ตอนฉันอ่าน ฉันโมโหมาก
อะไรผลักดันให้เขาไปถึงจุดนั้น นึกออกปะ
ปีที่แล้ว เพราะฉันยุ่งมากๆ กับสารพัดธุรกิจ
เขาเลยอาจคิดว่าฉันไม่แยแสในความสัมพันธ์
และนั่นอาจเป็นสิ่งชนวนเหตุที่ทำให้เขา ไม่อยากสานต่อความสัมพันธ์
มันอาจมีความเหินห่างอยู่บ้าง
ที่ทำให้ความสัมพันธ์จืดชืดเย็นชาในตอนนั้น
ใช่
งั้นก็ลองหาเวลาไปเดตกันสองต่อสอง
ไปเที่ยว เธอกับเขา
- สนใจเขาหน่อย - ใช่ ฉันจะทำยังงั้น
ฉันรู้สึกว่าความสัมพันธ์จะแข็งแรงและไปต่อได้
ถ้าคุณทุ่มเทความพยายามไปเรื่อยๆ
มันจะต้องเวิร์ก เชื่อฉันสิ
และฉันอยากเห็นดีเจบลิสหลงเธอหัวปักหัวปำ
- แหม ขอบใจนะหญิง - เขาหลงแน่ๆ
ฉันนึกภาพที่ต้องอยู่โดยไม่มีบลิสไม่ได้
และฉันจะยอมทิ้งทุกอย่าง
เพียงเพื่อให้ครอบครัว และความสัมพันธ์ของฉันไปรอด
เราควรโทรหาเขา และดูว่าเขาเป็นไงบ้างในเคนยาไหม
- เอาสิ โทรหาเขาเลย - โอเค
ไง สาวๆ
ไง สบายดีไหมคะ
ไง บลิส สบายดีไหม
เล่าสิ ทริปเป็นไงบ้าง
ทริปของผมสุดยอดมาก ที่จริงผมไม่อยากกลับเลย
กลุ่มเพื่อนมีแต่ดราม่าไม่พัก
และผมรู้ว่ามันมีดราม่าเยอะอยู่แล้ว
ผมไม่อยากเอาพลังงานไปทิ้งอีกแล้ว
ใช่เลย นายอยากเก็บพลังงานของนาย
ไว้ใช้กับคนที่อยากใช้ด้วย
การเป็นอิสระมีค่ากับฉัน
ฉันเป็นคนตัดสินใจว่าอยากให้ใครอยู่รอบตัว
ฉันจิ้ม ฉันเลือก ฉันปัดตุ้บ ฉันติ๊กถูก
- ไว้เจอกันนะสาวๆ - รักคุณนะ
เอาจริงๆ ฉันชอบที่เธอพูดนะ
ที่ว่าบางครั้ง คนที่เธอไม่เข้าขาด้วย
พวกเขาดูดพลังงานเธอ
ใช่ รู้ปะ มีบางคนที่ฉันเลิกคุยด้วย
และตอนนี้คนคนนั้นก็วนเวียนอยู่ทุกที่
- โผล่ไปทุกๆ งาน - ใช่
พูดถึงฉันที่ไปเป็นเพื่อนกับแฟนเก่านาง
ฉันเป็นเพื่อนกับใครก็ได้ที่ต้องการ
นางมีปัญหาที่เธอเป็นเพื่อนกับอดีตผู้ของนาง
ว้าว ฉันไม่รู้เลย
จวานาทำฉันเจ็บปวดมาก
ฉันเลยต้องเอาคืนเธอ
รสชาติของยาที่เธอเคยให้ฉัน
- ฉันเก็ตนะ - นางไม่ได้เป็นเจ้าชีวิตฉัน
- ใช่ - ควบคุมฉันไม่ได้
ฉันไม่ใช่ฟาร์ฮานา ฉันไม่ใช่หุ่นเชิดง่อยๆ ของนาง
- จริง - ฉันไม่ต้องการอะไรจากนางสักนิด
- ใช่ - ไม่สักนิด
จวานา เธออยากควบคุมทุกสถานการณ์
ทุกคน
แต่เธอไม่มีวันควบคุมฉันได้
นางอาจร่ำรวยมีเงินเยอะ
แต่มันซื้อความมีระดับไม่ได้
และเงินไม่ได้ทำให้ใครมีข้ออ้าง
- ที่จะดูหมิ่นคนอื่น - ถูกเผง
ตอนนี้เข้าใจแล้ว
แอลเจเป็นคนที่ไม่ชอบถูกควบคุม
และฉันรู้สึกว่าแอลเจพูดถูก
กับทุกอย่างที่เกิดขึ้น ตอนนี้เรามีถ่ายโฟโต้ชูตของโมนา
เราทุกคนจะไปที่นั่น จวานาก็จะไป เธอจะทำยังไง
บอกตรงๆ ฉันจะไปเพื่อโมนาเท่านั้น
แต่ไม่ได้แปลว่าฉันจะไปข้องแวะหรือคุยกับจวานา
จวานาจะพยายามสุดฤทธิ์ที่จะถีบฉันออกจากกลุ่ม
แต่ฉันคือแอลเจ
วันนี้ฉันนัดเจอโรซกับเซนา
และพาพวกเธอไปที่สกายไดฟ์ ดูไบ
โรซใฝ่ฝันอยากทำสิ่งนี้มานานแล้วค่ะ
มาดูกันว่าจะเป็นยังไง
ทุกคน ฉันตื่นเต้นจัง แม่เจ้า ครั้งแรกของฉันเลย
ใช่ ทุกคนรู้สึกยังไงบ้าง
- โอเค อย่างแรกนะ ฉันตื่นเต้นสุดๆ - ใช่
แต่ฉันรู้ว่าตอนพวกเขาเปิดประตูบนนั้น
ฉันสติแตกแหงๆ
- เธอไม่มีทางเลือก - คิดว่าจะถอดใจไหม
- ฉันรู้ ก็ไม่มีทางเลือกนี่ - เธอไปก่อน และฉันจะ…
ไม่นะ อย่าทำยังงี้กับฉัน
ตอนฉันโดดลงจากเครื่องบิน
ฉันทิ้งความวิตกกังวลไว้ข้างหลังได้
โดยเฉพาะหลังเรื่องดราม่า กับอีบราฮีมและเครื่องหมายการค้า
- โชว์เป็นไง เธอรู้สึกยังไง - ก็เลิศนะ จบงานด้วยดี
ฉันเครียดเพราะเป็นครั้งแรก แหงอยู่ละ
แต่งานก็ผ่านไปได้ดีมากๆ
ฉันกังวลนิดหน่อยเรื่อง… โชว์น่ะ
- ทำไม - มีอะไร
เพราะฉันรู้ว่าอีบราฮีมจะไปที่งาน
ขอบคุณพระเจ้าที่ฮันนาไม่ได้ไปเหมือนกัน เพราะฉันเองก็กังวล
- ใช่ - อ้อ โทษทีนะ
ฉันรู้ว่าบางทีอีบราฮีมก็ทำตัวตลก
และเขาก็ชอบมีปัญหากับคนอื่น
ฉันว่าเขาแค่เล่นกับเธอน่ะ
ฉันไม่รู้ว่าสถานการณ์นี้มันน่าตลกตรงไหน
ฉันสืบมาสักพักแล้ว
เพื่อให้แน่ใจว่า แบรนด์ถูกจดทะเบียนในชื่ออีบราฮีม
มีความเป็นไปได้ว่าเขาแค่เล่นๆ
- เป็นไปได้ว่าเขาไม่ได้จดทะเบียน - ใช่
ฉันก็เลยหาข้อมูล ฉันโทรหาตัวแทนเครื่องหมายการค้า
พวกเขาเช็กซ้ำในระบบ และมันถูกจดทะเบียนจริงๆ
ไม่อยากเชื่อจริงๆ
ณ จุดนี้ อีบราฮีมถือครองเครื่องหมายการค้า
ตอนนี้ฉันมั่นใจแล้วค่ะ
เขาแค่ยัดเยียดความเครียด และความกดดันให้ฉันโดยไม่จำเป็น
โดยไม่นับปัญหาที่เขามีกับฮันนา
- ขอต้อนรับสู่สกายไดฟ์ ดูไบครับ - หวัดดีค่ะ
- ขอบคุณมากค่ะ - พร้อมโดดกันรึยังครับ
- เอ่อ… ค่ะ - พร้อมค่ะ
- ลุยเลย
เธอจะไปโดดกับเราไหม
ที่จริงฉันมีนัดในปฏิทิน ฉันต้องไปก่อน
โทษทีนะสาวๆ
ฉันหาข้ออ้างขึ้นมา
ฉันจะไม่ไปโดดกับพวกเธอ
ฉันกลัวขึ้นมาน่ะ
นึกว่าเธอจะไปโดดกับเราซะอีก
นัดสำคัญน่ะสิ
โมนาหลอกเรามาแล้วชิ่งหนี
ไม่รู้ว่าเธอจริงใจหรือไม่จริงใจกันแน่ จ้องตาฉันหน่อยสิ โมนา
(สกายไดฟ์ ดูไบ)
เป็นไงบ้าง
- สุดยอดเนอะ ว่าปะ - ดีงามมากๆ
- น่าทึ่งมาก ดีจริงๆ - เขาโชว์ให้ฉันเห็นดูไบจากมุมสูง
ฉันรู้สึกเหมือนได้ปล่อยวาง ความเครียดทุกอย่างในชีวิตและ…
เริ่มต้นได้ดี
มันเป็นประสบการณ์ที่งดงามค่ะ
ฉันรู้สึกเหมือน "ให้ตายสิ ฉันอยากโดดอีกที"
และฉันผลักดันตัวเองให้สนุกกับทุกวินาที
และแอ็กชัน
ฉันมีงานโฟโต้ชูตที่สำคัญมากๆ สำหรับแบรนด์น้ำหอมของฉัน
และฉันเชิญเพื่อนทั้งกลุ่ม
ให้มาร่วมถ่ายกับฉัน และสร้างความทรงจำที่งดงามร่วมกัน
แล้วก็รูปสวยๆ ด้วยค่ะ
- ไง ที่รัก - ไงคะ ที่รัก
- หวัดดี ที่รัก - เป็นไงบ้าง
คุณสวยจัง
ขอบคุณค่ะ ที่รัก
- เราขอคุยกันแป๊บนะคะ - โอเค ได้ค่ะ
- เอาละ ขอบคุณค่ะ ขอบคุณ ที่รัก - เข้ากับคุณนะ
ขอบคุณค่ะ
จำได้ไหมว่าใกล้ถึงวันครบรอบของเราแล้ว
จำได้สิคะ
ดี เพราะผมอยากให้คุณพร้อม
มันจะเป็นค่ำคืนที่ดีงามมากๆ แน่ๆ
คุณวางแผนบางอย่างไว้แล้วสินะ
บอกไม่ได้
บอกไม่ได้เหรอ
สักพักแล้ว
ที่โมนากับผมไม่ได้ใช้เวลาด้วยกันตามลำพัง
เพราะเราทั้งคู่ยุ่งมาก
แต่อีกไม่กี่วันก็จะถึงวันครบรอบของเรา
กดดันขึ้นมาเลยครับ
- เราจะไปไหนกันคะ - บอกไม่ได้เหมือนกัน
ที่รัก
ฉันรู้แล้วค่ะว่า
ฮันซันจะชวนฉันไปเดตวันครบรอบของเรา
ฉันเลยกันเวลาเอาไว้ให้เขา
แต่ฉันไม่ชอบเซอร์ไพรส์
ฉันควรกันเวลาไว้แค่ไหน วันนึง ครึ่งวัน
- ช่วงเย็นเหรอ - ตลอดทั้งเย็น
ทั้งเย็นเลยเนอะ โอเค จัดให้ค่ะ
ผมวางแผนทุกอย่างไว้ วางแผนชุดเธอไว้ด้วยซ้ำ
และค่อนข้างมั่นใจว่าเธอจะต้องประทับใจมาก
ยังงั้น
มองกล้องทางนี้หน่อย เสร็จ คัตได้
ฉันรู้สึกว่าพักหลังนี้กลุ่มเราทะเลาะกันบ่อย
ฉันเลยอยากให้แน่ใจว่าทุกคนสนุก
เราต้องการอะไรสักอย่างมาผูกสัมพันธ์เรา และฉันหวังว่างานนี้จะช่วยได้
น่ารักมาก
ฉันจะไม่เลี่ยงการคุยกับอีบราฮีม
ฉันอยู่ตรงนั้น ว่างและพร้อมเสมอ
ถ้าเขาอยากเปิดประเด็น
แต่เราไม่มีโอกาสได้อยู่กันตามลำพัง
ผมตัดสินใจจะคุยกับเซนา และบอกเรื่องสำคัญกับเธอ
ผมแค่กำลังรอจังหวะเหมาะๆ
- เป็นไงบ้าง สบายดีไหม - ก็ดีนะ
ไม่ว่าจวานาจะอยู่ตรงนั้นหรือไม่ ก็ไม่ได้แปลว่าฉันจะไม่ไป
ฉันจะไปงานโฟโต้ชูตเพื่อให้เธอเห็นตำตา
หยาบคายเกินคน
โลเจนไปที่งานแน่นอน
แต่ฉันจะเลี่ยงเธอ
เอาละ ทุกคน พร้อมถ่ายรึยัง
- ขอต้อนรับสู่กองถ่ายของเรา เย่ - ว้าว ลุยกันเลย
- เลิศมาก - ว้าว
- โอ้ แม่เจ้า - ให้ตายสิ
นี่มาน สุดยอดช่างภาพของเรา
เขาจะกำกับว่าเราจะนั่งตรงไหน
คุณมานั่งตรงนี้ให้ผมหน่อยได้ไหม
คุณช่วยมานั่งตรงนี้ได้ไหม
ใช่ เพอร์เฟกต์
ขอคุณมาตรงกลาง ตรงด้านหลังได้ไหม
ไม่ๆ ไม่ใช่ตรงนี้ ขอละ ขอเป็นที่อื่น
ที่อื่นเหรอ ไม่มีปัญหา
ไม่เอาตรงนั้นเด็ดขาด
ที่มีตั้งเยอะ เขากลับเลือกให้ยัยนั่นมาอยู่ข้างฉันเนี่ยนะ
ฉันแค่ไม่อยากให้เกิดดราม่า และฉันอยากหนีไปซะเลย
โทษนะ นี่โฟโต้ชูตของเธอรึไง เธอเป็นช่างภาพเหรอ
เธอคือโมนา คัตทานรึไง อย่ามาเจ๋อ
นั่งและหุบปากเหอะ
เอาละ
เอาละ คัต ขอบคุณ
หลังถ่ายโฟโต้ชูต ผมก็สบโอกาสเหมาะ
ที่จะคุยกับเซนา
ผมอยากกดดันเธอ
เซนา
มาคุยกันหน่อย
ใช่
อีบราฮีมพยายามคุยกับเซนา
สงสัยจังว่าเขาจะพูดอะไร
ไหวใช่ไหม
- ต้องรอดู - เธอสบายมาก ไม่ต้องห่วง
ฉันอยากรู้ว่าเขาจะพูดอะไร
เพราะฉันยังมีศรัทธาว่าอีบราฮีม
จะยกเครื่องหมายการค้าให้ฉัน
เพื่อพิสูจน์ว่าเขาไม่ได้คิดร้าย
ผมแค่อยากคุยถึงเรื่องที่งานของจวานา ระหว่างผมกับฮันนา
สิ่งที่เขาทำมันเรื่องใหญ่
เขาเลือกทำผิดที่ผิดเวลา
นี่ถ้าไม่มีคนรั้งผมไว้และรั้งเขาไว้
- มันคงลุกลามใหญ่โตแน่ๆ - ใช่ ฉันเองก็ไม่ชอบ
- มันไม่ดีเลย - ไม่อยากให้ถึงขั้นนั้น
อีบราฮีมกลับมาแล้ว
เขาพยายามผูกโยงปัญหาของเขากับฮันนา
เข้ากับเครื่องหมายการค้าของฉัน
เขาปกป้องผลประโยชน์ของภรรยาเขา
ใช่ แต่ไม่มีอะไรให้ปกป้องนี่ เพราะผมบอกคุณแล้วไง
- "คุณจะได้มันไป" - นายบอกว่าจะให้ แต่นายไม่ให้
ผมว่าฮันนาอยากพิสูจน์ตัวเขาเอง
แบบว่า "ว้าว ฮันนา"
"ฮันนา เย่ ฮันนาเป็นสามีแสนดี"
พระประสงค์อัลลอฮ์ เย่ เขาอยากได้คุกกี้
แต่จะมางัดกับผมเนี่ยนะ
คิดใหม่นะเพื่อน
ผมไม่อยากลงโทษคุณเพราะสิ่งที่เขาพูด
แต่ขณะเดียวกัน เขาติดค้างคำขอโทษผม
งั้นฮันนาก็พูดถูก
ฉันจะไม่บอกฮันนา
ไม่เกิดขึ้นแน่นอนค่ะ
แค่นั่นแหละ เซนา
ถ้าคุณอยากได้เครื่องหมายการค้า ผมก็ไม่ถือที่จะทำตามสัญญา
แต่ฮันนาต้องขอโทษผม จบปะ
สำหรับผม ผมทำสิ่งที่ผมต้องทำ
ผมทำส่วนของผม ที่เหลือก็ขึ้นอยู่กับเธอ
นายอยากเล่นนักใช่ไหม อีบราฮีม อัล ซามาดี
ฉันจะสอนเกมให้นายเอง
ต่อให้ต้องใช้เวลา 100 ปี ฉันก็จะเอาสิ่งที่เป็นสิทธิ์ชอบธรรมของฉันคืนมา
คำบรรยายโดย พยุงศักดิ์ แก่นจันทร์